text: 41. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α6Α 7267 οικ. της 27 Ιουν./29 Σεπτ.  1977 (ΦΕΚ Β΄ 954) Περί συμπληρώσεως δικαιολογητικών για την ανανέωση των αδειών κυκλοφορίας φαρ/κών και λοιπών προϊόντων. Έχοντας υπόψη: α)Τις διατάξεις του άρθρου 6 του Ν.Δ. 96/73. β)Την Α6Α/6887/27.7.76 απόφασή μας αποφασίζουμε: Συμπληρώνουμε την Α6Α/6887/27.7.76 απόφασή μας και ορίζουμε ότι για την ανανέωση των αδειών κυκλοφορίας των ημεδαπών και αλλοδαπών φαρμακευτικών, διαιτητικών και καλλυντικών προϊόντων θα υποβάλλονται στο Κ.Ε.Ε.Φ. τα ακόλουθα επί πλέον δικαιολογητικά: 1.Ενιαίο ερωτηματολόγιο για όλες τις φαρμακοτεχνικές μορφές του προϊόντος στην Ελληνική γλώσσα, την Γαλλική ή την Αγγλική στο οποίο θα αναφέρονται χωριστά τα δραστικά συστατικά και τα έκδοχα. 2.Υπεύθυνη δήλωση του Ν.Δ. 105/69 στην οποία θα δηλώνονται οι τυχόν παρενέργειες του προϊόντος και προκειμένου περί των καλλυντικών προϊόντων ότι αυτά δεν περιέχουν απαγορευμένες ουσίες που αναφέρονται στα Π.Δ. 777/74 και 174/77. Κατά τα λοιπά εξακολουθεί να ισχύει όπως έχει η ανωτέρω απόφασή μας. 